**ДОГОВОР**

**ЗА**

**АБОНАМЕНТНА ПОДДРЪЖКА И ОБСЛУЖВАНЕ  
НА ИНФОРМАЦИОННА СИСТЕМА ,,МИКСИ“**

Днес, ... … 2017 г., в гр. София, между:

**БЪЛГАРСКАТА НАРОДНА БАНКА (БНБ)**, със седалище и адрес на управление:  
гр. София 1000, пл. „Княз Александър І” № 1, код по БУЛСТАТ: 000694037, представлявана от СНЕЖАНКА ДЕЯНОВА – Главен секретар, и ТЕМЕНУЖКА ЦВЕТКОВА – Главен счетоводител, от една страна, наричана по-нататък в договора за краткост **ВЪЗЛОЖИТЕЛ**,

и

**„МИКСИ“ ООД**, със седалище и адрес на управление: гр. София, 1504, ул. „Професор Милко Бичев“ № 5, ет. 1, офис 1, ЕИК: 202866021, представлявано от Веселина Трашлиева – управител, от друга страна, наричано по-нататък в договора за краткост **ИЗПЪЛНИТЕЛ**,

На основание чл. 191, ал. 1, т. 2 във връзка с чл. 20, ал. 3, т. 2 от Закона за обществените поръчки (ЗОП) и Протокол за разглеждането и оценката на офертата, утвърден на дата ………….. от главния секретар на БНБ, се сключи настоящият договор за следното:

1. **ПРЕДМЕТ НА ДОГОВОРА**

**Чл. 1.** (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извършва абонаментна поддръжка и обслужване в БНБ на текущата версия, както и на всяка актуализация на версията на информационната система с лицензи „Управление на документооборота“, наричана по-нататък в договора за краткост информационна система (ИС) „Микси“, в конфигурация:

1. Сървър М 2000;
2. 100 (сто) клиента. версия М 2009;

3. Абонаментна поддръжка и обслужване се извършва и за допълнително осигурените клиенти по т. 2, чрез новозакупени по този договор лицензи по реда на ал. 5.

(2) **ИЗПЪЛНИТЕЛЯТ** се задължава при заявяване от **ВЪЗЛОЖИТЕЛЯ** да извършва услуги по проектиране, разработване и внедряване на подобрения, изменения и допълнения, наричани за краткост „потребителски доработки“.

(3) **ИЗПЪЛНИТЕЛЯТ** се задължава да предоставя в срока по чл. 4, ал. 1 право на ползване на **ВЪЗЛОЖИТЕЛЯ** на всички актуализации на версията на ИС „Микси“,  
в конфигурация по ал. 1, както и на допълнително осигурените клиенти, чрез новозакупените лицензи по реда на ал. 5 заедно с прилежащата документация към тях.

(4) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извършва услуги по миграция на данни и конфигурация до последна версия на сървъра, съгласно представеното Техническо предложение в офертата на **ИЗПЪЛНИТЕЛЯ**.

(5) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извършва доставка на нови лицензи, след получаване на писмена заявка от страна на **ВЪЗЛОЖИТЕЛЯ**.В заявката се посочват количеството на новите лицензи, които следва да бъдат доставени.

(6) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да провежда обучение за работа с ИС ,,Микси“ на служители на **ВЪЗЛОЖИТЕЛЯ**, след получаване на писмена заявка за това. В заявката се посочват количеството на часовете за обучение, както и времето и срока, в който следва да се проведе обучението.

1. **ЦЕНИ И НАЧИН НА ПЛАЩАНЕ**

**Чл. 2.** (1)Годишнатаабонаментната такса за поддръжка и обслужване на ИС ,,Микси”, предмет на договора, е в размер на …… (…………………..…) лева, без ДДС, която включва предоставяне на право на ползване на всяка актуализация на версията на ИС „Микси“, както и всички разходи по изпълнението на услугите по чл. 1, ал. 1 и 3, съгласно Предлагана цена, на **ИЗПЪЛНИТЕЛЯ,** представена вофертата му, съставляваща неразделна част от този договор. Включването в абонаментната поддръжка и обслужване на всяка актуализация на версията на ИС ,,Микси“ е безплатно.

(2) Цената за един човекочас (часова ставка) за услугите по чл. 1, ал. 2 е … (…) лева, без ДДС. Възнаграждението за труд за извършването на всяка конкретна услуга по потребителските доработки се образува въз основа на времето, необходимо за тяхното извършване, като броят на часовете, необходими за изпълнение на конкретната услуга, се умножава по часовата ставка.

(3) Цената на услугите по миграция на данни и конфигурация до последна версия на сървъра е … (…) лева, без ДДС.

(4) Цената за доставка на нов лиценз по чл. 1, ал. 5 е ... (...) лева, без ДДС.

(5) Цената за обучение за работа с ИС ,,Микси” е в размер на ... (....) лева на час, без ДДС.

**Чл. 3.** (1) Плащането на годишната абонаментна такса по чл. 2, ал. 1 се извършва от **ВЪЗЛОЖИТЕЛЯ** на две равни части – в срок до 15 (петнадесет) работни дни след изтичане на съответното шестмесечие, на основание на съответния отчет, приет по реда на чл. 6, ал. 2, т. 3 от **ВЪЗЛОЖИТЕЛЯ** и след представяне на фактура от страна на **ИЗПЪЛНИТЕЛЯ**.

(2)Плащането на цената по чл. 2, ал. 3 се извършва еднократно в срок до 5 (пет) работни дни след приемането на услугите от **ВЪЗЛОЖИТЕЛЯ** с приемо-предавателен протокол по реда на чл. 6, ал. 2, т. 4 и след представяне на фактура от страна на **ИЗПЪЛНИТЕЛЯ**.

(3)Плащането на цената по чл. 2, ал. 2 се извършва в срок до 5 (пет) работни дни след предоставяне на приемо-предавателен протокол по реда на чл. 5, ал. 2, т. 12 и фактура от страна на **ИЗПЪЛНИТЕЛЯ**.

(4) Цената на всяка конкретна доставка на допълнително заявените нови лицензи се формира от съответната единична цена, посочена в чл. 2, ал. 4 и заявеното количество,  
и се заплаща от **ВЪЗЛОЖИТЕЛЯ** в срок до 5 (пет) работни дни, считано от датата на подписване на съответния приемо-предавателен протокол по чл. 6, ал. 2, т. 6 и след представяне на фактура от страна на **ИЗПЪЛНИТЕЛЯ**.

(5) Цената на заявеното от **ВЪЗЛОЖИТЕЛЯ** обучение се образува като заявеното количество часове се умножи по часовата ставка, посочена в чл. 2, ал. 5 и се заплаща в срок до 5 (пет) работни дни, считано от датата на подписване на съответния протокол за извършено обучение по чл. 6, ал. 2, т. 7 и след представяне на фактура от страна на **ИЗПЪЛНИТЕЛЯ**.

(6) Всички плащания, извършени по този договор не могат да надвишават сумата от 65 600 (шестдесет и пет хиляди и шестстотин) лв. без ДДС, от които 20 000 (двадесет хиляди) лв. без ДДС за годишна абонаментна поддръжка или общо 40 000 (четиридесет хиляди) лв. без ДДС за срока на обществената поръчка, а останалите средства в размер на 25 600 (двадесет и пет хиляди и шестстотин) лв. без ДДС за допълнителни услуги и закупуване на допълнителни лицензи.

(7) Всички плащания по договора се извършват от **ВЪЗЛОЖИТЕЛЯ** с преводно нареждане в лева по следната банкова сметка на **ИЗПЪЛНИТЕЛЯ**:

IBAN: … ;

BIC: … ;

Банка: … ;

град/клон/офис: …

1. **СРОКОВЕ ПО ДОГОВОРА**

**Чл. 4.** (1) **ИЗПЪЛНИТЕЛЯТ** се задължава да извършваабонаментна поддръжка и обслужване на ИС ,,Микси“ за срок от 2 (две) години, считано от датата на подписване на договора. В този срок, **ИЗПЪЛНИТЕЛЯТ** предоставя на **ВЪЗЛОЖИТЕЛЯ** всички актуализации на версията в конфигурация по чл. 1, ал. 1. Датата на подписване на договора е датата, посочена в деловодния номер на **ВЪЗЛОЖИТЕЛЯ**, поставен на стр. 1 от настоящия договор.

(2) **ИЗПЪЛНИТЕЛЯТ** се задължава да извърши услуги по миграция на данни и конфигурация до последна версия на сървъра в срок до ... (...) месеца, считано от датата на писмената заявка за това от страна на **ВЪЗЛОЖИТЕЛЯ**.

(3) **ИЗПЪЛНИТЕЛЯТ** се задължава да извършва доставка на допълнително заявените нови лицензи в срок до ... (...) работни дни, считано от датата на получаване на писмената заявка, направена от **ВЪЗЛОЖИТЕЛЯ**.

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 5.** (1) **ИЗПЪЛНИТЕЛЯТ** има право да получи абонаментната такса за поддръжка и обслужване на ИС ,,Микси“, както и другите плащания, предмет на този договор, по начина и в срока, определени в него.

(2) **ИЗПЪЛНИТЕЛЯТ** се задължава:

1. да извършва абонаментна поддръжка и обслужване на ИС „Микси“ на всеки два месеца, като изготвя отчет, включващ и предложения за повишаване ефективността на системата при експлоатация;

2. да изпраща специалисти при **ВЪЗЛОЖИТЕЛЯ** за констатация иотстраняванена нарушения в работата на ИС ,,Микси“, след подаване на заявка в работното време на **ИЗПЪЛНИТЕЛЯ** – от 8:00 до 18:00 часа, на електронна поща или по факс;

3. при възникнал инцидент, извън регулярните посещения по т. 2 да изпрати свой представител до … (...) часа след подаване на заявката;

4. да подписва протокол за извършена работа по образец –Приложение № 1, неразделна част от този договор, при възникнал инцидент;

1. да консултира служителите на **ВЪЗЛОЖИТЕЛЯ** по телефона или на място при

експлоатацията на ИС „Микси“, за осигуряване на оптимална и безаварийна работа;

1. да актуализира версиите на доставения софтуер;
2. да възстановява ИС ,,Микси“ на място при сривове, независещи от работата на потребителите;
3. да организира при заявяване от страна на **ВЪЗЛОЖИТЕЛЯ** обучение за работа с ИС ,,Микси“, след съгласуване на графици и програми;
4. да извърши услугите по миграция на данни и конфигурация до последна версия на сървъра от текущата среда към нова, посочена от **ВЪЗЛОЖИТЕЛЯ** и съгласувана предварително между страните;
5. да доставя нови лицензи по чл. 1, ал. 5 от договора, след получаване на писмена заявка от страна на **ВЪЗЛОЖИТЕЛЯ**;
6. всяка доставка на нови лицензи се придружава с документи, удостоверяващи правото на ползване за новозакупени лицензи;
7. да извърши услугите по потребителски доработки при получаване на писмена заявка от страна на **ВЪЗЛОЖИТЕЛЯ,** като работата приключвас подписването на приемателно-предавателен протокол за всяка една потребителска доработка. В протокола се посочват обхватът и обемът на извършената работа (в часове);
8. да осигурява за срок от 1 (една) година безплатна гаранционна поддръжка на всички потребителски доработки по чл. 1, ал. 2. Гаранционният срок за всяка конкретна доработка започва да тече от датата на подписване на приемателно-предавателен протокол за нея;
9. гарантира, че всички негови служители или други наети лица, заети с изпълнението на договора са запознати с корпоративната политика за информационна сигурност на **ВЪЗЛОЖИТЕЛЯ**, като всеки член на екипа на **ИЗПЪЛНИТЕЛЯ** подписва декларация по образец, приложение към този договор, удостоверяваща това обстоятелство,  
   **ИЗПЪЛНИТЕЛЯТ** ще предостави на **ВЪЗЛОЖИТЕЛЯ** в срок до 5 (пет) работни дни, считано от датата на подписване на договора, декларации, подписани от всеки член на екипа, удостоверяващи, че горното условие е изпълнено и, че всеки един приема да спазва разпоредбите в тези документи;
10. да не предоставя на физически и/или юридически лица документи и информация, свързани с изпълнението на настоящия договор, без изричното писмено съгласие на **ВЪЗЛОЖИТЕЛЯ**;
11. при изпълнение на задълженията си по настоящия договор, да спазва пропускателния режим до сградите на **ВЪЗЛОЖИТЕЛЯ**, съгласно вътрешните правила за достъп до тях;
12. да предоставя писмена информация за дейностите и фактите, свързани с отстраняване на явни и скрити недостатъци при извършване на абонаментната поддръжка или инсталиране на нова версия;
13. при извършване на абонаментната поддръжка и обслужване в срока по чл. 4,  
    ал. 1, да предоставя право на ползване на **ВЪЗЛОЖИТЕЛЯ** на всички актуализации на версията на ИС „Микси“, в конфигурация по чл. 1, ал. 1, както и на допълнително осигурените клиенти, чрез новозакупените лицензи по реда на чл. 1, ал. 5, в срок до  
    14 (четиринадесет) календарни дни от актуализацията.
14. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 6.** (1) **ВЪЗЛОЖИТЕЛЯТ** има право да извършва проверка и контрол по изпълнението на договора.

(2) **ВЪЗЛОЖИТЕЛЯТ** се задължава:

1. да изисква от **ИЗПЪЛНИТЕЛЯ** при установяване на явни или скрити недостатъци на извършваната абонаментна поддръжка или инсталиране на нова версия, отстраняването на същите;
2. при установяване на съществени отклонения от качеството на извършеното абонаментно обслужване да откаже да приеме изпълнението, като тези обстоятелства се описват за всеки отделен случай в протокола по чл. 5, ал. 2, т. 4 (Приложение № 1), като в него се посочва и срок за отстраняването им;
3. да приеме предоставените от **ИЗПЪЛНИТЕЛЯ** отчети по чл. 5, ал. 2, т. 1 в срок до 5 (пет) работни дни, считано от предоставянето им;
4. да приеме с подписване на приемо-предавателен протокол извършената миграция на данни и конфигурации, в срок до 5 (пет) работни дни, считано от приключването на работата по чл. 5, ал. 2, т. 9;
5. при необходимост да възлага на **ИЗПЪЛНИТЕЛЯ** потребителските доработките по чл. 1, ал. 2 чрез писмена заявка, съдържаща обхвата, крайния срок за тяхното извършване, както и подробно задание и/или спецификация.

5.1 В случай, че **ВЪЗЛОЖИТЕЛЯТ** има забележки по изпълнението на възложените актуализации на системата по чл. 1, ал. 2 поради отклонения от заданията и спецификациите, изпратени до **ИЗПЪЛНИТЕЛЯ** с писмена заявка, той може да откаже подписването на приемателно-предавателния протокол. В този случай, **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ** и в срок до 10 (десет) работни дни от получаване на уведомлението страните подписват протокол, в който се отразяват направените забележки и се определя срок за тяхното отстраняване. Приемането се извършва с подписването на нов приемателно-предавателен протокол след отстраняване на забележките в договорения срок.

5.2 Ако забележките не бъдат отстранени в договорения срок, **ВЪЗЛОЖИТЕЛЯТ** може да развали договора с едностранно уведомление, отправено до другата страна, без да дава допълнителен срок за изпълнение.

1. да приема с подписване на приемо-предавателен протокол всяка конкретна доставка на нови лицензи, заявени по реда на чл. 1, ал. 5;
2. да приема всяко извършено от **ИЗПЪЛНИТЕЛЯ** обучение с подписване на протокол за извършено обучение;
3. да осигурява на **ИЗПЪЛНИТЕЛЯ** достъп до компютрите, на които е възникнал проблем в работата на ИС „Микси“;
4. да спазва инструкциите за правилна експлоатация на ИС „Микси“ и да не позволява опити за възстановяване на работоспособността от различни лица от администраторите по т. 10;
5. да определи администратори на ИС „Микси“, които да отговарят за дейностите по експлоатацията и текущата поддръжка на ИС „Микси“. Администраторите трябва да са преминавали съответен курс на обучение за упражняване на администраторските функции;
6. да не извършва самостоятелно отстраняване на нарушения при нормална експлоатация или неправилна работа с ИС ,,Микси“;
7. да осигурява своевременно отстраняване на технически неизправности в средата в която работи ИС „Микси“, създаващи предпоставка за нарушения в работата й;
8. да осигурява нужната квалификация на своите служители за работа с ИС „Микси“, като за целта изисква необходимата информация от **ИЗПЪЛНИТЕЛЯ**;
9. да заплаща възнаграждението на **ИЗПЪЛНИТЕЛЯ** за услугите и доставките, предмет на този договор;
10. при констатиране на несъответствия при извършения абонамент, миграция на данни и конфигурации или обучение и описаното в съответния отчет/протокол, **ВЪЗЛОЖИТЕЛЯТ** има право да откаже да го подпише до отстраняване на несъответствията. Установените несъответствия се описват в констативен протокол, в който се посочва и срокът за отстраняването им. Констативният протокол се съставя от **ВЪЗЛОЖИТЕЛЯ** в два екземпляра. При съставянето му присъства и представител на **ИЗПЪЛНИТЕЛЯ**. В случай че представителят на **ИЗПЪЛНИТЕЛЯ** не се яви за съставянето на протокола или откаже да го подпише, **ВЪЗЛОЖИТЕЛЯТ** има право да състави сам протокола, като направените в него констатации са задължителни за **ИЗПЪЛНИТЕЛЯ**;
11. при констатиране на недостатъци, несъответствия и/или липси на доставените нови лицензи, **ВЪЗЛОЖИТЕЛЯТ** има правото да откаже да подпише протокола, до отстраняването на констатираните недостатъци, несъответствия и/или липси от страна на **ИЗПЪЛНИТЕЛЯ**. Установените недостатъци, несъответствия и/или липси се описват в констативен протокол, в който се посочва и срокът за отстраняването им. Констативният протокол се съставя от **ВЪЗЛОЖИТЕЛЯ** в два екземпляра. При съставянето му присъства и представител на **ИЗПЪЛНИТЕЛЯ**. В случай че представителят на **ИЗПЪЛНИТЕЛЯ** не се яви за съставянето на протокола или откаже да го подпише, **ВЪЗЛОЖИТЕЛЯТ** има право да състави сам протокола, като направените в него констатации са задължителни за **ИЗПЪЛНИТЕЛЯ**.
12. **ПРАВА НА ПОЛЗВАНЕ**

**Чл. 7.** (1) Правото на ползване на ИС „Микси“ в конфигурацията по чл. 1, ал. 1 е предоставено на **ВЪЗЛОЖИТЕЛЯ** от производителя за срок от 10 (десет) години, считано от 22.10.2014 г.

(2) При всяка актуализация на версията на ИС „Микси“, предоставеното право на ползване, посочено в ал. 1, се подновява за нов 10-годишен срок в конфигурацията по чл. 1, ал. 1, което се удостоверява с протокол, подписан между упълномощени представители на двете страни по договора.

(3) Всеки новозакупен лиценз по чл. 1, ал. 5, предоставя право на ползване за срок от 10 години, считано от датата на подписване на съответния приемо-предавателен протокол по чл. 6, ал. 2, т. 6.

1. **НЕУСТОЙКИ**

**Чл. 8.** (1)При забава на плащане, **ВЪЗЛОЖИТЕЛЯТ** дължи неустойка на **ИЗПЪЛНИТЕЛЯ** в размер на 0.5% от стойността на забавеното плащане за всеки просрочен ден, но не повече от 10% от тази стойност.

(2) При забавено изпълнение на задължение по договора от страна на **ИЗПЪЛНИТЕЛЯ**, същият заплаща на **ВЪЗЛОЖИТЕЛЯ** неустойка в размер на 0.5% от стойността на всяко забавено изпълнение за всеки просрочен ден, но не повече от 10% от тази стойност.

(3) При забавено изпълнение, продължило повече от 20 (двадесет) календарни дни, **ВЪЗЛОЖИТЕЛЯТ** има право да прекрати едностранно договора, без да дава повече срок за изпълнение, като освен неустойката за забава има право и на неустойка за неизпълнение  
в размер на 10%от годишната абонаментна такса по чл. 2, ал. 1 от договора.

(4) **ВЪЗЛОЖИТЕЛЯТ** може да претендира обезщетение за нанесени вреди и пропуснати ползи по общия ред, в случай че същите превишават размера на уговорените  
в договора неустойки.

1. **ПРЕКРАТЯВАНЕ НА ДОГОВОРА**

**Чл. 9.** (1) Договорът може да бъде прекратен по взаимно съгласие между страните, изразено в писмена форма.

(2) Договорът се прекратява с 10 (десет) дневно писмено предизвестие, отправено от ВЪЗЛОЖИТЕЛЯ до ИЗПЪЛНИТЕЛЯ при достигане на сумите по чл. 3, ал. 6.

**Чл. 10.** При виновно неизпълнение на задължение на една от страните, извън случая по чл. 8, ал. 3, договорът може да бъде прекратен от изправната страна с 20 (двадесет) дневно писмено предизвестие до неизправната страна.

1. **ДРУГИ УСЛОВИЯ**

**Чл. 11. ИЗПЪЛНИТЕЛЯТ** се задължава да не предоставя на трети лица получените от **ВЪЗЛОЖИТЕЛЯ** изходни данни и информация, без изричното писмено съгласие на **ВЪЗЛОЖИТЕЛЯ** за времето на действие на този договор, и след неговото прекратяване.

1. **ЗАКЛЮЧИТЕЛНИ РАЗПОРЕДБИ**

**Чл. 12.** (1)Когато неизпълнението на този договор се дължи на възникването на непреодолима сила, изпълнението на задълженията по него на всяка от страните се спира  
за времето на действие на непреодолимата сила.

(2)Непреодолима сила е непредвидено или непредотвратимо събитие от извънреден характер, което възниква след подписването на този договор, като пожар, наводнение или друго природно бедствие, стачки, саботаж, бунтове, състояние на война, ембарго и др.

(3)Страната, която не може да изпълни задълженията си по този договор поради непреодолима сила, не носи отговорност. Същата е длъжна в срок до 7 (седем) работни дни писмено да извести другата страна за непреодолимата сила и евентуалните последствия от нея за изпълнението на този договор. В случай че не изпрати такова известие, страната дължи обезщетение за щетите от това.

**Чл. 13.** Страните определят следните свои представители, които да следят за изпълнение на задълженията им по настоящия договор и да подписват предвидените в договора документи (протоколи, уведомления, заявки и др.), както следва:

За **ВЪЗЛОЖИТЕЛЯ:** …

За **ИЗПЪЛНИТЕЛЯ:** ... ;

**Чл. 14.** (1)За целите на настоящия договор уведомяването на **ИЗПЪЛНИТЕЛЯ** се извършва писмено по факс: ... ; електронна поща (е-mail) ... ; или с препоръчано писмо на адрес: ...

(2)За целите на настоящия договор уведомяването на **ВЪЗЛОЖИТЕЛЯ** се извършва писмено по факс: ... ; електронна поща (е-mail) ... ; или с препоръчано писмо на адрес: ...

**Чл. 15.** Всички спорове, които биха възникнали във връзка с тълкуването или изпълнението на този договор, ще се решават от страните по споразумение, а когато това се окаже невъзможно, спорът ще се отнася за разрешаване пред компетентния български съд по реда на Гражданския процесуален кодекс.

**Чл. 16.** За неуредените в този договор въпроси се прилагат разпоредбите на действащото българско законодателство.

**Чл. 17.** Всички данни, сведения, факти и обстоятелства, свързани със сключването и изпълнението на този договор, ще се третират от страните като поверителна информация, доколкото в законодателството не се изисква регистрирането или публикуването на същата.

Настоящият договор се състави и подписа в два еднообразни екземпляра, по един  
за всяка от страните.

Неразделна част от този договор са:

1. Техническо предложение на **ИЗПЪЛНИТЕЛЯ**;
2. Ценово предложение на **ИЗПЪЛНИТЕЛЯ**;
3. Декларация за информационна сигурност – образец;
4. Приложение № 1 – Протокол за извършена работа.

При подписванетона договора се представиха документите по чл. 67, ал. 6 от ЗОП.

|  |  |
| --- | --- |
| **ЗА ВЪЗЛОЖИТЕЛЯ:** | **ЗА ИЗПЪЛНИТЕЛЯ:** |
| **БЪЛГАРСКАТА НАРОДНА БАНКА**  **СНЕЖАНКА ДЕЯНОВА**  **ГЛАВЕН СЕКРЕТАР** | **„МИКСИ“ ООД** ВЕСЕЛИНА ТРАШЛИЕВАУПРАВИТЕЛ |
| **ТЕМЕНУЖКА ЦВЕТКОВА**  **ГЛАВЕН СЧЕТОВОДИТЕЛ** |  |

**ПРИЛОЖЕНИЕ № 1 КЪМ ДОГОВОР № …  
*(този шаблон за документ е предназначен само за попълване в електронен формат)***

ПРОТОКОЛ ЗА ИЗВЪРШЕНА РАБОТА

|  |  |
| --- | --- |
| … | … |
| |протокол № | | | от дата | |

Работата е:

|  |  |
| --- | --- |
| по ИНЦИДЕНТ 🞎 | ПЛАНИРАНА 🞎 |

|  |  |
| --- | --- |
| време на повикването / планирано за | … */дата и час/* |
| време на явяване и работа на специалист/и от фирмата | …*/дата и час/* |

… */име и длъжност на представител на фирмата/* извърши следните дейности:

* …  
  */диагностика на състоянието на системата/*

…

Коментар / *Възражение (съгласно чл. 6, ал. 2, т. 2)*:

…

|  |  |
| --- | --- |
| **ЗА ИЗПЪЛНИТЕЛЯ:** | **ЗА БНБ:** |
|  |  |